FORTH กำไร Q2 โต 29.68% หลังรายได้ธุรกิจอีเอ็มเอส-ตู้บุญเติมพุ่ง พร้อมปันผล 0.17 บ./หุ้น
FORTH กำไร Q2/60 โต 29.68% มาที่ 115.73 ลบ. จากปีก่อนมีกำไร 89.24 ลบ. หลังรายได้ธุรกิจอีเอ็มเอส-ตู้บุญเติมพุ่ง ขณะที่งวด 6 เดือนแรกกำไรลดลง 15.22% มาที่ 165.83 ลบ.จากปีก่อนมีกำไร 195.60 ลบ. พร้อมปันผล 0.17 บ./หุ้น XD 28 ส.ค.นี้ กำหนดจ่าย 8 ก.ย.60
15 ส.ค. 2560

บริษัท ฟอร์ท คอร์ปอเรชั่น  จำกัด (มหาชน) หรือ FORTH รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยกลุ่มบริษัทมีรายได้รวมสำหรับไตรมาส 2/2560 จำนวน 1,910 ล้านบาท เพิ่มขึ้น 603 ล้านบาท หรือเพิ่มขึ้นร้อยละ 46 เมื่อเปรียบเทียบกับรายได้รวมสำหรับไตรมาส 2/2559 ซึ่งมีจำนวน 1,307 ล้านบาท โดยส่วนใหญ่เกิดจากการเพิ่มขึ้นของรายได้ธุรกิจอีเอ็มเอสและธุรกิจให้บริการรายย่อย โดยมีสาเหตุหลักจากการเติบโตอย่างต่อเนื่องของธุรกิจตู้บุญเติม
พร้อมกันนี้บริษัทประกาศจ่ายปันผลจาก งวดดำเนินงานวันที่ 1 ม.ค. 2560 ถึงวันที่ 30 มิ.ย.2560 เป็นเงินสดจำนวน 0.17 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 28 ส.ค.2560 และกำหนดจ่ายเงินปันผลในวันที่ 8 ก.ย.2560